| Ringių–Gudlaukio tiltas |
| --- |
|  |
| Tiltas menkai iškilęs virš vandens (vidurvasarį). |
| 

Ringių–Gudlaukio tiltasRingių–Gudlaukio tiltas

55°20′59″š. pl. 22°14′32″r. ilg.﻿ / ﻿55.3498°š. pl. 22.2422°r. ilg.﻿ / 55.3498; 22.2422﻿ (Ringių–Gudlaukio tiltas)Koordinatės: 55°20′59″š. pl. 22°14′32″r. ilg.﻿ / ﻿55.3498°š. pl. 22.2422°r. ilg.﻿ / 55.3498; 22.2422﻿ (Ringių–Gudlaukio tiltas) |
|  |
| **Vieta** | Ringiai, Tauragės rajonas |
| **Ilgis** | 40 m |
| **Plotis** | 5 |
| **Pastatytas** | 1987 m. |

**Ringių–Gudlaukio tiltas** – laikinas (sezoninis) gelžbetoninis tiltas per Jūros upę Tauragės rajono savivaldybėje, jungiantis Ringius ir Gudlaukį (Mažonų sen.), kuriuo vyksta transporto eismas. Patenka į Pagramančio regioninio parko teritoriją. Žiemą tiltas būna apsemtas vandens, kartais vandens lygis pakyla kelis metrus virš tilto. Vasaros metu vanduo žymiai nuslūgsta. Apie 100 m aukščiau upe yra kabantis pėsčiųjų tiltas.

Važiuoti per vandenį nesaugu dėl susidėvėjusių gelžbetoninių plokščių, šoninių atitvarų nebuvimo, o įspėjamųjų ženklų keliautojai dažnai nepaiso dėl būtinybės pasiekti priešingą krantą trumpiausiu keliu. Be to, teršiamas upės vanduo. Pėstiesiems išlieka galimybė naudotis gretimu beždžionių tiltu, kuris ilgą laiką buvo neremontuojamas, prastos būklės.

Tiltas sudėtas iš gelžbetoninių ir metalinių konstrukcijų, užlietas monolitine betono danga. Krantus jungianti konstrukcija nevienoda, iš dalies susiaurinanti upės vagą. 2022 m. vidurvasario duomenimis, statinys nepažymėtas eismą reguliuojančiais ar įspėjamaisiais kelio ženklais.

Statinio statusas
-----------------

Specialistai šį statinį vengia vadinti tiltu, nes jis neatitinka jokių reikalavimų. Kiti jį įvardija lieptu, nes yra vietinės reikšmės kelyje, jungiančiame du kaimus, todėl nėra pagrindo gauti lėšų tiltui suprojektuoti ir pastatyti iš kokių nors fondų.

Per Ringių–Gudlaukio tiltą eina dviračių trasa Alijošiškės–Balskai–Gudlaukis–Ringiai–Pagramantis. Šią kryptį iš Ringių, kur įsikūrusi regioninio parko direkcija, nurodo ir kelio rodyklės link gamtos paveldo objektų (Gudlaukio ąžuolo, Genių atodangos). Regioninis parkas keliautojus įspėja: „Svarbu: lietingu metu gali būti apsemtas tiltas per Jūrą ties Ringių k."

Istorija
--------

Nuo seno šioje upės vietoje buvo tik brasta, įveikiama arklių traukiamais vežimais, o kolūkių laikais – ir su traktoriais. Dėl susidarančių nemažų nepatogumų nuspręsta pastatyti tiltą. Statybininkams sukalus polius, bet iki žiemos nespėjus pastatyti tilto, pavasarinis ledonešis viską išgriovė. Vėliau atsisakyta tilto statymo idėjos, buvo nuspręsta per upę virš vandens permesti gelžbetonines plokštes. Jos tebetarnauja kaip tiltas iki šiol, kurį per potvynius gali įveikti ne visos transporto priemonės.

Galerija
--------

* Važiuojamoji dalis į Gudlaukio pusęVažiuojamoji dalis į Gudlaukio pusę
* Tiltas nuo žemupio pusėsTiltas nuo žemupio pusės
* Šalimais esantis pėsčiųjų tiltasŠalimais esantis pėsčiųjų tiltas
* Užlietas tiltasUžlietas tiltas
* Klampynė tilto prieigojeKlampynė tilto prieigoje

Šaltiniai
---------

|  |  |
| --- | --- |
|  | **Vikiteka: Ringių–Gudlaukio tiltas** – vaizdinė ir garsinė medžiaga  |

1. ↑  Mažonų seniūnija. Veiklos ataskaita už 2018 m.[neveikianti nuoroda] *taurage.lt*
2. 1 2 3 4  Ringių tiltą vėl skandina vanduo *kurjeris.lt*
3. ↑  Beždžionių tiltai žmonėms neįveikiami *taurageszinios.lt*
4. ↑  Dviračių ir autoturizmo trasa[neveikianti nuoroda] *pagramanciorp.lrv.lt*


| Artimiausi tiltai per Jūrą |
| --- |
| prieš srovę: | **Ringių–Gudlaukio tiltas** | pasroviui: |
| Žvingių tiltas | Taurogeno tiltas |